ไปกินมาสดๆร้อนๆวันนี้  ร้านมี2โซน โซนห้องแอร์กับโซนด้านนอก เรานั่งกินลมชมวิวด้านนอก บรรยากาศถือว่าโอเค พนักงานบริการดี เปิดเพลงเพราะ 555 เราสั่งกับข้าว5อย่าง อร่อยทุกอย่างเลยจริงๆนะ มี 1.ทอดมันกุ้ง  ได้มา5ชิ้น ใหญ่อยู่เหมือนกัน อร่อยกรอบนอกนุ่มใน ได้รสชาติ
2.ยำข้างโป๊ะ จานนี้น้ำยำรสชาติแซ่บได้ใจ ส่วนกุ้งหอยแมงภู่ ปลาหมึกนั้นใส่มาอย่่างละ2-3ตัว และจะมีแฮมกับลูกชิ้นปลารวมๆอยู่ให้ดูดี เหอะๆ ถือว่าเด็ดที่น้ำยำที่ราดมาละกัน 
3.หอยนางรมทรงเครื่อง น้ำจิ้มอร่อยทั้งพริกเผาและแบบซีฟูดเลย หอยสดดีแต่ตัวเล็ก มีทั้งกระเทียมเจียวและหอมเจียว 
4.ปลาทับทิมราดพริก เนื้อปลาสดหวาน น้ำราดก็ออกรสหวานนิดๆไม่เผ็ดมากเท่าไหร่  ปลาตัวใหญ่ดีค่ะ
5.กุ้งแม่น้ำเผา ครึ่งโล ได้มา5ตัวใหญ่ๆ  กุ้งสดดีค่ะ ตรงหัวมันกุ้งก็อร่อย เนื้อแน่น น้ำจิ้มเด็ดอีกแล้ว พริ้มเลย อิอิ
สรุปแล้วถูกใจทุกอย่างเลยค่ะ หรือเป็นเพราะรสชาติถูกปากเรา ยังไงก็ลองไปชิมกันดูนะคะ ราคารวมข้าวกับเอสขวดใหญ่1ขวด คือ 1090 บาทค่ะ